lv en fr nl sv lv lv sl eo en en en it lv lv lv lv lv fi lv lv lv lv lv lv lv lv lv lv lv lv sk lv lv lv lv lv lv lv lv lt lv lv lv lv sk lv lv lv en en en en lv en en lv en en lv en en en lv km lv lt km en
Uzsākta pirmā “LASAP mentoringa programma jaunajiem profesionāļiem”
Use tab to navigate through the menu items.
2020. gada sākuma Latvijas Asociācija sabiedrisko attiecību profesionāļiem (LASAP) uzsaukumam pievienoties Mentoringa programmai atsaucās 22 LASAP biedri – pieredzējušie nozares profesionāļi, un 22 jaunie komunikācijas profesionāļi no Alberta koledžas, Rīgas Stradiņa universitātes,  Latvijas Universitātes,  Biznesa augstskolas Turība un savām pirmajām darba vietām nozarē.
Mentoringa programmas mērķis ir sniegt praktiskas zināšanas un LASAP biedru atbalstu esošajiem vai topošajiem komunikācijas nozares un sabiedrisko attiecību jomas profesionāļiem. Programma piedāvā iespēju saņemt gan individuālās mentoringa sesijas pie pieredzējušiem profesionāļiem, gan piedalīties darba semināros par aktuālajām nozares tēmām. Tāpat Mentoringa programmas dalībniekiem līdz gada beigām būs iespēja apmeklēt LASAP iekšējos seminārus.
“Jau gandrīz 20 gadu LASAP apvieno vairāk nekā 120 sabiedrisko attiecību profesionāļus Latvijā, kuri ikdienā strādā gan privātajā un publiskajā, gan akadēmiskajā sektorā. Dalība LASAP dod iespēju tās biediem sniegt savu un uzzināt citu profesionāļu pieredzi, pilnveidot zināšanas un veicināt kopējo Latvijas sabiedrisko attiecību jomas līmeņa paaugstināšanu. Jau sen mums bija iecere dalīties mūsu biedru pieredzē ar jaunajiem un topošajiem kolēģiem, tāpēc šogad nolēmām pilotēt Mentoringa programmu,” saka Kristīne Mennika, par Mentoringa programmu atbildīgā LASAP valdes locekle.
Mentoringa programma paredz divus posmus:
1. posms: februāris līdz maijs, kad mentoriem un mentorējamajiem notiks regulāras tikšanās vienam ar otru (individuāli vienojoties par tikšanās laiku un vietu) un kopīga dalība darba semināros, kuru tēmas un datumi ir:
24. marts – Sociālo mediju komunikācija – galvenās kļūdas, ko nepieļaut; Digitālā stratēģija – ar ko sākt?/ Kristīne Rasnača, LASAP valdes locekle un Nutricia digitālā vadītāja Baltijā.
23. aprīlis – Kļūdas komunikācijā un kā no tām izvairīties/ Gunta Līne, LASAP valdes locekle un MRS grupas izpilddirektore.
21. maijs – Iekšējās komunikācijas spožums un posts; Teksta veidošana. Ko esam aizmirsuši no 5. klases latviešu valodas stundām?/ Ilze Anna Vītola – Finanšu nozares asociācijas komunikācijas konsultante.
2. posms: jūnijs – decembris, kad Mentoringa programmas dalībnieki varēs piedalīties citos iekšējos LASAP apmācības pasākumos.
Lepojamies ar 22 LASAP biedriem, kuri ir gatavi dalīties savās prasmēs un zināšanās ar topošajiem nozares kolēģiem un jaunajiem profesionāļiem:
Sintija Gulbe – Nacionālais veselības dienests, Sabiedrisko attiecību nodaļas vadītāja
Līga Rimšēviča – Latvijas Nacionālais teātris, Mārketinga un sabiedrisko attiecību vadītāja
Agnese Strazda –  SEB banka, Komunikācijas pārvaldes vadītāja
Kristīne Rasnača – Nutricia, Digitālā vadītāja Baltijā
Zane Leimane – SIA ZAAO, Sabiedrisko attiecību vadītāja
Valdis Tilgalis – Teleline Latvia/ IMKO, Valdes loceklis
Signe Lonerte – Rīgas Jūrmalas mūzikas festivāls, Mārketinga un komunikācijas direktore
Linda Curika – NATO Stratēģiskās komunikācijas izcilības centrs, Komunikācijas vadītāja
Jolanta Derkevica-Pilskunga – JDP Integrated Communications, Vadītāja
Inese Tauriņa – Sabiedrība par atklātību – Delna, Direktores vietniece, Alianses pret korupciju Latvijā vadītāja
Sigita Pildava – ilggadējā Valsts Policijas Sabiedrisko attiecību nodaļas vadītāja
Evija Baula – PwC, Mārketinga un komunikācijas vadītāja
Inta Plūmiņa – Valsts nekustamie īpašumi, Korporatīvās komunikācijas vadītāja
Līga Ribkinska – Uzņēmumu grupa Rerharm, Komunikācijas direktore
Gunta Līne – MRS grupa, Izpilddirektore
Ieva Knāķe – Sociālo tīklu apmācību vadītāja un konsultante
Ilze Anna Vītola – Finanšu nozares asociācija, Komunikācijas konsultante
Kristīne Tjarve – LASAP valdes locekle un C Smart vadītāja
Silvestrs Savickis – LEAD. Korporatīvā komunikācija, Partneris un valdes loceklis
Gita Deniškāne – Ogilvy, Projekta direktore
Renāte Cāne – Vidzemes Augstskola, Docente
Kristīne Melece – Valmieras pilsētas pašvaldība, Zīmolvedības un sabiedrisko attiecību nodaļas vadītāja
Jautājumu gadījumā aicinām rakstīt: lasap@lasap.lv
Post not marked as liked
Sabiedrisko attiecību nozares pētījums
Post not marked as liked
LASAP ieviesis jaunu zīmola vizuālo identitāti un logotipu
Post not marked as liked
Gunta Līne: Esi eksperts? – Uzbūvē man reputāciju!
Post not marked as liked
Pārpublicējot vai citējot, atsauce uz LASAP obligāta
PERSONAS DATU AIZSARDZĪBAS POLITIKA